STORKENE PAA BRAHETROLLEBORG 



AF 



C. E. REVENTLOW 



Paa den vestre Fløj af Brahetrolleborg Slot ligger Storke- 

 reden; den kan paavises tilbage til det 18de Aarhundrede og 

 har sandsynligvis været der lange Tider før. Jeg selv har kendt 

 og iagttaget den og dens Beboere, fra jeg var lille Dreng. Det 

 har altid været en Fryd, naar Storkene kom, og med Spænding 

 overværedes de ofte store Kampe om Reden; senere kom den 

 Fornøjelse at se Ungerne vokse op og gøre de første Flyveforsøg, 

 og sluttelig saa man dem kredse om Slottets og Kirkens Byg- 

 ninger, til de paa Eftersommeren rejste bort. Den gamle Storke- 

 rede laa paa Skorstenen nærmest Gavlen mod Gaardsiden, men 

 i Vinteren 1877 opstod en Morgen Skorstensild, som ødelagde 

 den, hvorefter Godsforvalter Lorentzen resolut anlagde en ny 

 paa et særskilt Stillads paa Taget ved Siden af, som Storkene 

 straks om Foraaret tog i Besiddelse. I Tidens Løb voksede den 

 til saadanne Dimensioner, at den var lige saa høj som Skorstenen 

 og hældede mere og mere ud mod Landevejen. Enden blev da 

 ogsaa, at Reden, kort før Storkenes Afrejse i Sommeren 1915, 

 styrtede sammen. Storkene blev ikke bange, men opholdt sig i 

 nærmeste Nærhed, medens en ny Rede — med solide Funda- 

 menter paa Loftet — blev anbragt paa det gamle Sted, hvorefter 

 de straks tog den i Besiddelse, før de rejste bort. 



Storkene plejer at komme i første Halvdel af April; i de 

 senere Aar er de en Gang begge kommet paa en og samme 

 Eftermiddag, men oftest har der været 8 — 12 Dage imellem deres 

 Komme. Jeg mener, at Hannen er noget større end Hunnen, 

 men hvilken der kommer først, har jeg ikke med Sikkerhed 

 kunnet finde ud af. Desværre tager Storkene her paa Egnen 

 stærkt af, og der er i en Mils Omkreds vist intet andet Storke- 

 par end vort. 



7* 



